Държавен вестник, бр. 7, 2013 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  7
(2) По тази команда всички обръщат глава 
надясно (наляво) с повдигане на брадата, като 
едновременно с това лявата ръка със свит 
юмрук се поставя на хълбока и лакътят се 
изнася по линията на фронта. 
(3) Деснофланговият (лявофланговият) 
остава с глава по фронта на строя, като под­
равняването се извършва така, че всеки да 
вижда гърдите на четвъртия човек, като брои 
себе си за пръв. 
(4) При подравняването може да се използва 
и равнението на върховете на обувките.
(5) При подравняване с оръжие „при нозе“ 
цевта се прибира към рамото и се притиска 
към дясната страна.
(6) След завършване на подравняването се 
подава команда „МИРНО!“, по която всички 
военнослужещи едновременно обръщат глави 
по фронта, а оръжието „при нозе“ се връща 
в първоначално положение.
Чл. 131. За разпускане на строя се подава 
командата „Отделение, СВОБОДНИ СТЕ!“, 
при което военнослужещите излизат от строя, 
без да се отдалечават на дистанция, от която 
няма да могат да чуят последваща команда.
Чл. 132. (1) За обръщане на отделението на 
място се извършва по командите: „Отделение, 
наля-ВО! (надяс-НО!, кръ-ГОМ!)“.
(2) При обръщане в двуредичен строй на­
ляво (надясно), командирът на отделението с 
полукрачка вдясно (ляво) застава централно 
между двете колони.
Чл. 133. (1) За разредяване на отделени­
ето на място се подава командата „Отделе­
ние – надясно, (наляво, от средата) (на толкова 
крачки) – разре-ДИС! (бегом, разре-ДИС!)“. 
(2) По изпълнителната команда всички 
военнослужещи, с изключение на този, от 
когото започва разредяването, се обръщат в 
указаната посока, като едновременно с при­
бирането на крака обръщат глава по посока 
на фронта и едновременно тръгват със стро­
ева крачка (бегом), гледайки през рамо към 
вървящия отзад и не се откъсват от него до 
неговото спиране, след което правят указания 
брой крачки, спират и се обръщат по фронта.
(3) Ако интервалът не е посочен, разредя­
ването се извършва на една крачка.
Чл. 134. (1) При разредяване от средата 
се посочва от кого да започне, например: 
„Отделение, от средата – редник Сотиров, 
разре-ДИС!“. Посоченият военнослужещ, след 
като чуе името си, отговаря „Аз“, протяга 
напред лявата си ръка и я отпуска. 
(2) При подравняване на отделението след 
разредяване указаният интервал се запазва. 
Чл. 135. (1) За сгъстяване на отделението 
след разредяване се извършва по команда: 
„Отделение, надясно (наляво, към среда­
та) – сгъс-ТИС! (бегом, сгъс-ТИС!)“.
(2) По тази команда военнослужещите 
едновременно се обръщат в указаната посока 
на сгъстяване и със строева крачка (бегом) 
подхождат до установения за сгъстен строй 
интервал, самостоятелно спират и се обръщат 
по фронта.
Чл. 136. (1) За престрояване на отделението 
от разгънат едноредичен строй във двуредичен 
строй предварително се подава команда „От­
деление, на първи и втори – ПРЕБРОЙ СЕ!“
(2) Преброяването започва от десния фланг, 
като всеки високо и ясно казва своя номер 
(„първи, втори“), с обръщане на главата без 
навеждане към стоящия отляво и бързо я 
връща в посока към фронта. 
(3) Когато последният лявофлангови е пър­
ви номер, той добавя „непълен“. По същия 
начин се извършва преброяването по реда на 
номерата, за което се подава командата „Отде­
ление, по реда на номерата – ПРЕБРОЙ СЕ!“.
Чл. 137. (1) За престрояване на отде­
лението на място от една редица в две се 
подава команда „Отделение, в две реди­
ци – СТРОЙ СЕ!“.
(2) По изпълнителната команда вторите 
номера едновременно с левия крак правят 
крачка назад и без да прибират десния 
крак – крачка вдясно, за да застанат в тил 
на първите номера, и прибират левия крак. 
(3) Когато в редицата има първи номер не­
пълен, последният втори номер прави заедно 
с останалите крачка назад с десния крак и 
крачка вляво с левия, за да застане в тил на 
непълния първи, след което прибира десния 
крак.
Чл. 138. (1) За престрояване на отделението 
от разгънат двуредичен строй в едноредичен 
строй се извършва по команда „Отделение, в 
две редици – СТРОЙ СЕ!“ след предварител­
но разредяване на интервал от една крачка.
(2) По тази команда вторите номера правят 
едновременно крачка с левия крак вляво, след 
което, без да прибират десния крак, правят 
крачка напред, за да излязат на първа линия, 
и прибират левия крак.
(3) При нечетен брой на военнослужещите в 
двуредичния строй лявофланговият от втората 
редица прави крачка с десния крак вдясно, 
след което, без да прибира левия крак, прави 
крачка напред, за да излезе на първа линия, 
и прибира десния крак. 
Чл. 139. (1) Когато отделението е в дву­
редичен строй, оръжието се поставя на 
земята по командата „Отделение, положи 
ОРЪЖИЕТО!“.
(2) По предварителната команда автомати­
те и гранатохвъргачките се вземат в дясната 
ръка, като:
1. картечницата (карабината) се поставя 
„при нозе“ и се разтваря двуногата;
2. на автоматите със стъваем приклад се 
разтварят прикладите.